סמל קניה

בסמלה של קניה מופיעים 2 אריות מחזיקים בחניתות מסאיות ומגן. במגן נראים ארבעת צבעי הדגל הלאומים:
שחור מסמל את תושביה הילידים של קניה.
ירוק מסמל חקלאות ומשאבים טבעיים.
אדום מסמל מאבק לחופש.
לבן מסמל אחדות ושלום.

במרכז הפס האדום מופיע תרנגול - אחד משני העופות הלאומיים של קניה - מחזיק גרזן, שעל פי אגדות מקומיות, מסמל חיים חדשים ומשגשגים.

האריות והמגן ניצבים על צללית של הר קניה שמעוטר בדוגמאות לתוצרת החקלאית של המדינה כמו קפה, תה, תירס, אננס ועוד.

מתחת לצלליות מופיעה המילה "האראמבאה" (Harambee) המוטו הלאומי של קניה, שמשמעותה בסוואהילי היא "למשוך יחד", והיא שמה של מסורת מקומית של פעילות קהילתית למען מטרה כלשהי.

ראו גם

קישורים חיצוניים

קניה

קניה: סמלים לאומיים
קניה
אריות בתרבות
תרנגולים בתרבות